C 82/28

Sentenza tal-Qorti Ġenerali tat-12 ta’ Diċembru 2018 – Servier et vs Il-Kummissjoni

(Kawża T-691/14) (1)

((“Kompetizzjoni - Akkordji - Abbuż minn pożizzjoni dominanti - Suq tal-perindopril, prodott mediċinali intiż għall-kura tal-mard kardjovaskulari, fil-verżjonijiet tal-bidu u ġeneriċi tiegħu - Deċiżjoni li tikkonstata ksur tal-Artikoli 101 u 102 TFUE - Prinċipju ta’ imparzjalità - Konsultazzjoni mal-Kumitat Konsultattiv fil-qasam tal-akkordji u tal-pożizzjonijiet dominanti - Dritt għal rimedju effettiv - Qosor tat-terminu għall-preżentata tar-rikors fid-dawl tat-tul tad-deċiżjoni kkontestata - Ftehimiet dwar soluzzjoni bonarja dwar it-tilwimiet fil-qasam tal-privattivi - Ftehimiet dwar liċenzja - Ftehimiet dwar akkwist tat-teknoloġija - Ftehim dwar xiri esklużiv - Kompetizzjoni potenzjali - Restrizzjoni tal-kompetizzjoni minħabba l-għan - Restrizzjoni tal-kompetizzjoni minħabba l-effett - Konċiljazzjoni bejn dritt tal-kompetizzjoni u dritt tal-privattivi - Klassifikazzjoni ta’ ksur distinti jew ta’ ksur uniku - Definizzjoni tas-suq rilevanti fil-livell tal-molekola tal-prodott mediċinali kkonċernat - Multi - Kumulu ta’ multi skont l-Artikoli 101 u 102 TFUE - Prinċipju ta’ legalità ta’ delitti u ta’ pieni - Valur tal-bejgħ - Modalitajiet ta’ kalkolu fil-każ ta’ kumulu ta’ ksur fl-istess swieq”))

(2019/C 82/31)

Lingwa tal-kawża: il-Franċiż

Partijiet

Rikorrenti: Servier SAS (Suresnes, Franza), Servier Laboratories Ltd (Wexham, ir-Renju Unit), Les Laboratoires Servier SAS (Suresnes) (rappreżentanti: inizjalment I. S. Forrester, QC, J. Killick, barrister, O. de Juvigny, avukat, u M. Utges Manley, solicitor, sussegwentement J. Killick, O. de Juvigny, M. Utges Manley, J. Jourdan u T. Reymond, avukati)

Konvenuta: Il-Kummissjoni Ewropea (rappreżentanti: inizjalment T. Christoforou, B. Mongin, C. Vollrath, F. Castilla Contreras u T. Vecchi, sussegwentement T. Christoforou, B. Mongin, C. Vollrath, F. Castilla Contreras u J. Norris-Usher, aġenti)

Intervenjenti insostenn tar-rikorrenti: European Federation of Pharmaceutical Industries and Associations (EFPIA) (Genève, l-Isvizzera) (rappreżentanti: F. Carlin, barrister, N. Niejahr u C. Paillard, avukati)

Suġġett

Talba bbażata fuq l-Artikolu 263 TFUE u intiża, prinċipalment, għall-annullament tad-Deċiżjoni tal-Kummissjoni C(2014)4955 finali tad-9 ta’ Lulju 2014 dwar proċedura skont l-Artikolu 101 u l-Artikolu 102 TFUE [Każ AT.39612 – Perindopril (Servier)], sa fejn din tikkonċerna lir-rikorrenti u, sussidjarjament, għat-tnaqqis tal-ammont tal-multa li ġiet impsota fuqhom permezz tal-imsemmija deċiżjoni.

Dispożittiv

1) L-Artikolu 4 tad-Deċiżjoni tal-Kummissjoni Nru oC(2014) 4955 finali tad-9 ta’ Lulju 2014 dwar proċedura skont l-Artikolu 101 u l-Artikolu 102 TFUE [Każ AT.39612 – Perindopril (Servier)], huwa annullat, inkwantu jikkonstata l-parteċipazzjoni ta’ Servier SAS u ta’ Laboratoires Servier SAS fil-ftehimiet imsemmija f’dan l-artikolu.

2) L-Artikolu 6 tad-Deċiżjoni C(2014) 4955 finali huwa annullat.

3) L-Artikolu 7(4)(b) u (6) tad-Deċiżjoni C(2014) 4955 finali huwa annullat.

4) L-ammont tal-multa imposta fuq Servier u fuq Laboratoires Servier għall-ksur imsemmi fl-Artikolu 2 tad-Deċiżjoni C(2014) 4955 finali, kif jirriżulta mill-Artikolu 7(2)(b) tagħha, huwa stabbilit għal EUR 55 385 190.

5) Il-kumplament tar-rikors huwa miċħud.

6) Servier, Servier Laboratories Ltd u Laboratoires Servier, minn naħa, u l-Kummissjoni Ewropea, min-naħa l-oħra, għandhom ibatu l-ispejjeż tagħhom stess.

7) Il-European Federation of Pharmaceutical Industries and Associations (EFPIA) għandha tbati l-ispejjeż tagħha stess.

(1) ĠU C 462, 22.12.2014.